2010.10.27. 16:30 Horváth Andor Márton Kolbenheyer kommentben azt jelezte, hogy egyetért calam tegnapi cikkének lényegével. Mai cikkemben pontról pontra vitatkoztam calam cikkével. Íme a lényeg kritikája, gyakorlati szempontból. Calam cikkének a lényege az, hogy a szabadság/totalitárius állam-skálán most átbillentünk a totalitárius állam felére.Ettől az átbillenéstől távol vagyunk. A Fidesz nem gonosz, hanem felelőtlen és kapzsi. Pontosan tudja, hogy most, az első egy-másfél év alatt kell megszereznie minden lehetséges hatalmat, mert utána megindul a kormánnyal szembeni elégedetlenség. A kétharmad miatt túlkapásokra ragadtatja magát, és ezzel aláássa demokráciánk szilárdságát. De ez nem totalitárius állam, hanem egy meggyengült demokrácia. Itt nem a demokrácia halálhírét kell kelteni, hanem épp ellenkezőleg, éltetni kell a demokráciát, és a demokrácia minden eszközével kell a felelőtlen kormány ellen küzdeni. Calamnak sok részletben igaza van: a Fidesz politikája elfogadhatatlan, és tüntetésre kell készülni. Azonban ha nem demokráciában élnénk, nem tüntetni kellene - hanem nemzetközi segítséget kellene kérni, és fegyveres erővel kellene eltávolítani a diktatórikus kormányt a parlamentből. Most nem vagyunk egy diktatórikus blokk tagjai - így ezt a segítséget meg is kapnánk, nem úgy, mint '56-ban. De most nem ez kell. Most határozottan, demokráciához méltó módon kell megálljt parancsolni a kormánynak. Én a kormánypárt jelöltjei ellen szavaztam az önkormányzati választásokon - ez volt az első ilyen lépésem.
http://sardobalo.blog.hu/api/trackback/id/tr162403134